CELEX: 62011CN0420
Language: hu
Date: 2011-08-10 00:00:00
Title: C-420/11. sz. ügy: Az Oberster Gerichtshof (Ausztria) által 2011. augusztus 10-én benyújtott előzetes döntéshozatal iránti kérelem — Jutta Leth kontra Republik Österreich, Land Niederösterreich

29.10.2011   
            
            
               HU
            
            
               Az Európai Unió Hivatalos Lapja
            
            
               C 319/10
            
         Az Oberster Gerichtshof (Ausztria) által 2011. augusztus 10-én benyújtott előzetes döntéshozatal iránti kérelem — Jutta Leth kontra Republik Österreich, Land Niederösterreich
   (C-420/11. sz. ügy)
   2011/C 319/17
   Az eljárás nyelve: német
   
      A kérdést előterjesztő bíróság
   
   Oberster Gerichtshof
   
      Az alapeljárás felei
   
   
      Felperes: Jutta Leth
   
      Alperes: Republik Österreich, Land Niederösterreich
   
      Az előzetes döntéshozatalra előterjesztett kérdések
   
   Úgy kell-e értelmezni az 1997. március 3-i 97/11/EK tanácsi irányelvvel (1) és a 2003. május 26-i 2003/35/EK európai parlamenti és tanácsi irányelvvel (2) módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (3) (a továbbiakban: 85/337 irányelv) 3. cikkét, hogy
   
               1.
            
            
               az „anyagi javak” fogalma csak azok érdemi tartalmát öleli fel, vagy pedig azok értékét is;
            
         
               2.
            
            
               a környezeti hatásvizsgálat a jogalany által a tulajdonában álló ingatlan értékcsökkenése révén elszenvedett vagyoni kár bekövetkeztével szembeni védelmét is szolgálja?
            
         
      (1)  Az egyes köz- és magánprojektek környezetre gyakorolt hatásainak vizsgálatáról szóló 85/337/EGK irányelv módosításáról szóló, 1997. március 3-i 97/11/EK tanácsi irányelv (HL L 73., 1997. március 14., 5. o.; magyar nyelvű különkiadás 15. fejezet, 3. kötet, 151. o.)
   
      (2)  A környezettel kapcsolatos egyes tervek és programok kidolgozásánál a nyilvánosság részvételéről, valamint a nyilvánosság részvétele és az igazságszolgáltatáshoz való jog tekintetében a 85/337/EGK és a 96/61/EK tanácsi irányelv módosításáról szóló, 2003. május 26-i 2003/35/EK európai parlamenti és tanácsi irányelv (HL L 156., 2003. június 25., 17. o.; magyar nyelvű különkiadás 15. fejezet, 7. kötet, 466. o.)
   
      (3)  Az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (HL L 175., 1985. július 5., 40. o.; magyar nyelvű különkiadás 15. fejezet, 1. kötet, 248. o.)